### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. april 2023 har vedtaget Magistratens foranstående indstilling af 27. marts 2023.

Randi Mathiasen fra Enhedslisten de Rød-Grønne kunne ikke tiltræde indstillingen.

Danmarksdemokraternes byrådsgruppe, Jacobine Schou fra Enhedslisten de Rød-Grønne og Frans Henriksen tog forbehold.

###

.

### Resume

Teknik og Miljø har primo 2023 et indtægtskrav på 83,3 mio. kr. som fremgår af anlægsreserven. For at sikre et tilstrækkeligt grundlag for at indfri dette krav foreslås den oprindelige salgsliste fra 2007 udvidet til også at omfatte udlejningsejendomme, hvor ejerskabet ikke har et kommunalt formål.

### Beslutningspunkter

Det indstilles:

At 1) salgsprovenuet ved salg af ejendomme fra den vedlagte salgsliste anvendes til nedbringelse af indtægtskravet jf. anlægsreserven.

At 2) når indtægtskravet er indfriet, anvendes 80% af salgsprovenuet fra de omtalte ejendomme – indtil der eventuelt træffes anden byrådsbeslutning - til forøgelse af genopretningsmidlerne på ejendomsområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-03-2023

Marlene Eriksen: 6

Fremsendes til [adresse] med bemærkning, at Magistraten i mødet den 27. marts 2023 anbefaler, at byrådet tiltræder Magistratsafdelingen for Teknik og Miljøs indstilling af 14. marts 2023.